Inderøy

Inderøy er en kommune i Trøndelag som ligger nord i Trondheimsfjorden. Kommunen grenser til Steinkjer i nord og nordøst, til Verdal i øst, og til Indre Fosen i sørvest. Kommunen har sjøgrenser mot Steinkjer i nord og Levanger i sør. 

Inderøy kommune dekker 365 km² og har  innbyggere (). Tettstedet Straumen ble kåret til Norges mest attraktive tettsted i 2020. Den gyldne omvei er et samarbeid mellom reiselivsaktører i Inderøy. 

 Geografi 
Kommunen består av tre naturgeografiske enheter: 
 halvøya Inderøya mellom Beitstadfjorden og Børgin (Borgenfjorden) 
 halvøya Mosvik på Fosenhalvøya vest for Skarnsundet 
 området på sørøstsiden av Borgenfjorden langs og øst for E6, som tilsvarer gamle Røra kommune. Halvøya er skilt fra den sørøstlige delen av kommunen ved tettstedet Straumen, hvor Børgin er forbundet med Trondheimsfjorden i en tidevannsstrøm.

Kommunens høyeste fjelltopp er Storknuken  (502 meter over havet) i Mosvik i sørvest, nær grensa til Indre Fosen kommune. Marsteinsvola (442 meter over havet) ligger helt øst i kommunen, på grensa mellom Inderøy, Verdal og Steinkjer.

 Samfunn 
Kommunesenteret Straumen har 27 % av innbyggerne (2023). Andre grender av en viss størrelse er Framverran, Mosvik, Utøy, Kjerknesvågen, Røra, Hylla, Sandvollan (med Gangstadhaugen og Småland). Inderøy ungdomsskole, Inderøy videregående skole, kulturhuset og kommunehuset ligger på Straumen.

Kommunen tilsvarer de fire kirkesognene Salberg (Røra), Sandvollan, Sakshaug og Mosvik/Vestvik, i Stiklestad prosti og Nidaros bispedømme. Det er fem menighetskirker i kommunen: Salberg, Sakshaug kirke, Heggstad kirke, Mosvik kirke og Vestvik kirke. I tillegg finnes middelalderkirkene Hustad og Sakshaug gamle kirke som eies av Fortidsminneforeningen. 

Kommunen hører under Inntrøndelag tingrett og Frostating lagmannsrett. 

 Skole og helse 
Etter sammenslåing av tre tidligere skolekretser i 2019 har kommunen i dag fire offentlige barneskoler: Røra, Sakshaug, Sandvollan og Oppvekstsenter vest. Skarnsundet montessoriskole drives i lokalene etter tidligere Mosvik skole. Inderøy ungdomsskole, Inderøy videregående skole (etablert 1983), Inderøy folkebibliotek og Inderøy kulturhus er samlokalisert i Akset, Inderøy kultur- og skolesamfunn.

Sund folkehøgskole startet i 1868, ble etablert på amtmannsgården Sund gård på Inderøy i 1900, og er landets eldste folkehøgskole. På gården Rostad driver Stiftelsen CRUX en ungdomsheim.

Kommunen har sykehjemmet Inderøyheimen på Straumen og MOAS, Mosvik omsorg- og aktivitetssenter i Mosvik sentrum. Legesenter og andre offentlige tjenester ligger for det meste på Straumen.
 Samferdsel 
Øst i kommunen går  og jernbanen (Trønderbanen og Nordlandsbanen) gjennom kommunen. Røra jernbanestasjon ligger ved E6. Røra.  går vestover og sørvestover fra E6 ved Røra til Vanvikan i Indre Fosen.  går nordøstover fra Straumen til E6 ved Vist i Steinkjer. 

Skarnsundbrua på  er verdens nest lengste skråkabelbro. Den ble åpnet av Kong Harald i 1991, og forbinder Inderøy og Innherred med Mosvik og Fosenhalvøya. Skarnsundbrua var bomfinansiert fram til høsten 2007.

 Politikk 

 Kommunestyrevalget 2023 

 Næringsliv 
Inderøy er en pendlerkommune, hvor halvparten av arbeidsstyrken arbeider i nabokommunene, særlig Steinkjer, Levanger og Verdal. 

Hovednæringsveien på Inderøy har tradisjonelt vært, og er fortsatt landbruk. 16% av arbeidskraften er sysselsatt i primærnæringene. Som en følge av dette er det flere viktige næringsmiddelindustrier på Inderøy, blant annet Gangstad Gårdsysteri, Sundnes brenneri, Røra Fabrikker og Inderøy Slakteri. Gangstad Gårdsysteri ligger på Sandvollan. I tillegg finner man en rekke mindre gårdsutsalg, flere av dem organisert gjennom Den gyldne omvei. Gjørv gård på Sandvollan driver med oppdrett og salg av hjortekjøtt, og er portrettert i en episode Herskapelig på NRK fra 2009. I nabolaget ligger også Sandvollan cider driftet av spellemannprisvinner Stian Westerhus

Det er også flere maskinentreprenærfirma. Større bedrifter er kalkverket Franzefoss Minerals på Hylla, Vangs mekaniske verksted på Tømte, Norsk limtre i Mosvik, Austad Maskinstasjon på Røra og Jægtvolden Fjordhotell.

Lokalavisen Inderøyningen kommer ut en dag i uka. Den startet i 1993, og eies av Trønder-Avisa.

 Historie 
Inderøy kommune ble opprettet i 1837, og ble i 1907 delt i de tre kommunene Inderøy, Røra og Hustad. Hustad skiftet i 1912 navn til Sandvollan. De tre kommunene ble slått sammen igjen 1. januar 1962. Nabokommunen Mosvik ble slått sammen med Inderøy den 1. januar 2012. 

Mosvik kommune vedtok 16. desember 2009 å utrede sammenslåing med Inderøy.Mosvik kommune: Historisk vedtak i Mosvik kommunestyre, 16. desember 2009 Motivene for sammenslåing kan ha vært mange, men ett av dem var at «Fosensamarbeidet ikke hadde gitt de resultater Mosvik hadde håpa på, og samhandlingsreformen og etableringen av et distriktsmedisinsk senter på Ørlandet hadde kanskje vært siste dråpen i begeret for Mosvik».Ole Tronstad. «Når to skal bli en» I: Inderøyningen; 2.12.2011 Inderøy og Mosvik hadde også samarbeidet om felles ungdomsskole fram til 1992, og «Skarnsundbrua fjerna avstandsulempene i stor grad. Da bompengene ble borte i 2007 ble enda et hinder fjerna». I en rådgivende folkeavstemning 30. og 31. mai 2010 stemte 58 % av innbyggerne i Mosvik ja til forslaget om å slå sammen Mosvik og Inderøy kommuner. 76,5 % av innbyggerne deltok i avstemningen, som var åpen for alle ned til 16 år. 295 stemte ja til sammenslåing, mens 214 stemte nei.mosvik.kommune.no: Folket sa ja til sammenslåing med Inderøy  Den nye kommunen beholdt Inderøys gamle kommunevåpen med fire flyndrer.Mosvik kommune: "Flyndra" valgt som kommunevåpen for 1756 Inderøy , Fellesnemnda kommunesammenslåing Mosvik – Inderøy, 9. mars 2011 Våpenet ble gitt følgende begrunnelse: «Motivet symboliserer fjordkultur fra tidligere historiske tider og fram til i dag – fra flatfisk på helleristningene i Kvennavika, til det tradisjonsrike flyndrefisket i Børgin. I tillegg symboliserer motivet de fire opprinnelige kommunene Mosvik, Inderøy, Sandvollan og Røra».Nye Inderøy: Kommunesammenslåingen - kommunevåpen og rammer for profilering avklart

Halvøya ble i tidlig middelalder kalt Eynni Idri, som betyr den indre øya – i motsetning til Ytterøya. Kommunevåpenet består av fire gyldne flyndrer på rød bunn og er tegnet av Nils Aas. «Gullflyndre» fra fjordstykket Børgin er en lokal tradisjonsrett, noe som er bakgrunnen for valg av motiv.

I kommunens kulturminneplan fra 2019 framheves kulturlandskapet som kommunens viktigste kulturminne.Temaplaner; inderoy.kommune.no Tre kulturlandskap framheves: rundt Vinje bruk i Mosvik, området Bragstad-Gjørv-Hustad i nordøst, og området Sund-Sakshaug-Berg sørøst og vest for kommunesenteret Straumen. De to middelalderkirkene og fjordbrukskulturen framheves også som viktige kulturminner. Jekta «Anna Karoline» som har sitt eget museum i Bodø, ble bygget i Mosvik i 1876. Jekta «Pauline» fra 1860 har base i Kjerknesvågen.

 Kultur 
Nils Aas Kunstverksted åpnet i 1996. Det er både et museum over Nils Aas' liv og virke, og et kunstgalleri med skiftende utstillinger. 

Siden 1988 utdeler kommunen annethvert år Inderøy kommunes kulturpris til personer som over en lengre periode har gjort en spesiell innsats for kulturlivet i kommunen.

 Tusenårssted 
miniatyr|Helleristningene i Kvennavika fotografert under nattlysing 
Inderøy kommunes tusenårssted var skulpturparken Muustrøparken med åtte skulpturer av Nils Aas. Mosvik kommunes tusenårssted var Helleristningene i Kvennavika ved Skarnsundet.

 Referanser 

 Eksterne lenker 

  Inderøyningen (lokalavis)   
  Den Gyldne Omvei